Odense Adresse-Contoirs Efterretninger, 1831-07-29
Belgien. Den belgiske Revolution er fuldendt, og hvilke Vanskelig heder der end herefter kunne frembyde sig, inden Statens Anliggender blive fuldkomment ordnede, er en fast Grundvold lagt for sammes Existents, idet Kong Leopold høitideligt har besvoret Konstitutionen og tiltraadt den ham tilbudte, Kongeværdighed. Den 16 Juli afreiste han efter Bestemmelsen over Dover til Calais, hvor han blev modtagen af General Belliard og Hr. Lehon. Ved den belgiske Grændse kom Jndenrigsministeren og Gouverneuren af Vestflander, ham imøde. Overalt hilsedes han af en overordentlig Mængde Mennesker, og i Ostende saavel som i Brugge og Gent oversteeg Begeistringen alle Grændser. Til Lacken indtraf Kongen formedelst Trængselen paa Landeveien først Kl. 9. om Aftenen den 20de, og modtoges paa Slottet af en Deputation af Nationalkongressen. Samme Aften blev Landefesten ringet ind i Brussel, og hilset med 101 Kanonskud, og paa selve Indtogsdagen den 21de begave Borgergardens Generalissimus, Provindsens Divisionsgeneral og Staden, Brussels tvende Gouverneurer sig til Slottet i Lacken, for at modtage Kongen. Borgergardens Kavallerie dannede hans Eskorte, ved Porten indfandt sig Borgergardens og Linie. troppernes Stab tilligemed Municipalkorpset. Borgemesteren overrakte Staden Brussels Nøgler, som dog strax bleve givne tilbage. Følget bestod af et Udvalg af de nærmeste Kavallerieregimenter, Gensdarmeriet, en Afdeling af det borgerlige Kavallerie, Alle de, som vare blevne saarede i Septemberdagene, Municipalitetet, Civilgouverneuren, Armeens Stab, Borgergardens Stab, Regentens Deputation, Kongressens Deputation, derefter fulgte Kongen til Hest, paa hans høire Side Borgergardens Generalissimus, og paa den venstre Provindsens Divisionsgeneral, Militairgouverneuren, og efter denne Kongens Adjutanter. Tropperne vare opstillede en have igjennem Gaderne, og Trompeter og Pauker, Harmoniemusik og Klokkelyd lød gjennem den hele Stad. Paa Kongepladsen stod Fyrsten af Hesten, og besteeg en Forhøining, hvor han, omgiven af sit følge, og af de i September saarede, der opstillede sig ved Foden af Forhøiningen, nedlod sig paa en rig Kongestol, hvorpaa Nationalkongressens Præsident overrakte Konstitutionen til Regenten, Hr. Surlet de Chokier, som oplæste samme for Leopold. 10 Kanonskud forkyndte Edens Aflæggelse, efter hvilken Kongen begav sig til sit Palads nærmest ledsaget af Regenten og Kongressens Præsident. Den følgende Dag blev holdt et høitideligt Te deum, og til Erindring og Festen vil der blive præget en Medaille. Den aarlige Livrente, som Kong Leopold hidtil har oppebaaret af Engelland, har han frivillig givet Afkald paa ved en Skrivelse til Grev Grey, som med meget bifald er modtaget i det engelske Overhuus. De 18 Præliminairartikler ere virkelig blevne forkastede af Kongen af Holland, idet han har erklæret, at ifølge de fem Hoffers Bestemmelse i Londonnerkonferentsens 12te og 19de Protokol, kunde han kun betragte en Fyrste, som uden Antagelsen af de i 11te og 12te Protokol indeholdte Bestemmelser vilde sætte sig i Besiddelse af Belgiens Trone, som den, der allerede herved var traadt i en fiendtlig Stilling til ham, og som sin Fiende.